# Александър Север

### от Уикипедия, свободната енциклопедия

Александър Север римски император
Роден: | 1 октомври 205г. от н.е. Арка Цезария, Палестина
Починал: | 18 март 235 от н.е. Могонтиак, Германия

Александър Север (Marcus Aurelius Severus Alexander), роден като Марк Юлий Хесий Алексиан, е римски император от династията на Северите, който управлява от 222 до 235. Син е на сирийския провинциален магистрат Хесий Марциан и Юлия Мамея, дъщеря на Юлия Меса, по голямата сестра на императрица Юлия Домна. Далечен роднина на Септимий Север, като император той приема от преторианците неговото фамилно име за да придаде повече авторитет на управлението си.

Баба му Юлия Меса твърдяла че той и братовчед му Елагабал са незаконни синове на Каракала за да спечели лоялността на войниците срещу узурпатора Макрин. Когато Елагабал бил обявен за император цялото семейство се преместило да живее в Рим. Скоро обаче управлението на малолетния владетел се оказало провал поради неговата неконтролируема ексцентричност. С цел да запази властта в рамките на фамилията пресметливата Меса организирала убийството и замяната на Елагабал с доста по-послушния и умерен Алексиан, който променил името си на Александър Север. Непълнолетният император бил изцяло под контрола на своята баба, а след нейната смърт фактическия управник била неговата властна майка Юлия Мамея. Макар добронамерен и способен Александър Север бил много отстъпчив и безхарактерен. Дълго след като станал пълнолетен той бил под контрола на майка си която вземала всички решения вместо него.

Управлението на Александър Север се отличавало с относителен мир и спокойствие, както и с усилени реформи целящи избягване на кризата в западащата държава. На първо време били заличени всички последици от разгулното властване на Елагабал и макар всичко излишно да било продадено финансите се оказали проблем. Все пак през годините на това управление се отбелязва икономически просперитет и много данъци били намалени. Императора демонстрирал религиозна търпимост и дори симпатизирал на християнството. Той се обграждал с опитни и доверени съветници, фаворизирал Сената а не военните, за разлика от Септимий Север. Интересен факт е, че Александър Север наложил забрана върху правото на родителите да убиват децата си, родени в нещастни дни, което по-рано било позволено според древноримските обичаи. Като цяло управлението му се доближавало до това на т.нар. "добри" императори Адриан, Антонин Пий и Марк Аврелий.

Новият политически курс и икономиите настроили враждебно армията, която никога не подкрепила напълно правителството. Отбелязани са редица вълнения в Рим и провинциите насочени срещу отделни управници или самият император и майка му.

През 226 шах Ардашир І основал новата династия на Сасанидите сменила партските Арсакиди. Неговата цел, а и тази на наследниците му била да отвоюва всички земи които някога принадлежали на Ахеменидска Персия. Близо 4 века Сасанидска Персия щяла да бъде най-опасният противник на империята на изток. Когато Александър Север отказал да предаде на Ардашир І всички азиатски провинции на Рим, той обявил свещенна война претендирайки за правото си над тях (232). Войната се водела с много несигурно превъзходство на страните, като римляните показали необикновенна за тях липса на дисциплина и готовност за бой. Въпреки че нямал военен опит Александър пристигнал заедно с майка си и целия двор на мястото на събитията, което обаче много забавило и затруднило военните действия. Накрая бил сключен мир с цената на парични плащания и някои отстъпки, което обаче на попречило на императора да празнува триумф при завръщането си в Рим. Веднага след това (233) той трябвало да се отправи спешно към Рейнската граница, където да посрещне германските нападения в галските владения. Тук по съвет на майка си Александър Север се опитал да купи мира с германците, което предизвикало бурния гняв на много от войниците. Недоволството ескалирало в един от военните лагери където Александър и Мамея били убити от привърженици на новоиздигнатия император Максимин.

Общомедия разполага с
мултимедийно съдържание за Александър Север

Римски императори
Хелиогабал (218 - 222) | Александър Север (222 - 235) | Максимин Тракиеца (235 - 238)
Римска империя

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%A1%D0%B5%D0%B2%D0%B5%D1%80_1195.html“.

Категория: Римски императори

##### Views

- Статия
- Беседа
- Текуща версия

##### Търсене

##### На други езици

- Català
- Cymraeg
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- Galego
- עברית
- Hrvatski
- Italiano
- 日本語
- ქართული
- 한국어
- Latina
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Српски / Srpski
- Svenska